OzLabs/hebrew-wiki-articles huggingface dataset:
אלמוג בוקר

אלמוג בוקר (נולד ב-9 בדצמבר 1978) הוא עיתונאי ישראלי, עיתונאי, כתב ופרשן חדשות 12 בדרום.

אלמוג בוקר (נולד ב-9 בדצמבר 1978) הוא עיתונאי ישראלי, כתב ופרשן חדשות 12 בדרום.

==ביוגרפיה==
בוקר נולד וגדל בבאר שבע. את שירותו בצה"ל עשה בחיל השריון. סיים תואר ראשון בתקשורת במכללה האקדמית ספיר.

ב-2003 החל לעבוד בעיתון "זמן הנגב" מרשת מקומוני "מעריב". הוא שימש כתב מוניציפלי וכתב חדשות באזור הדרום. ב-2005 עבר לתחנת הרדיו "רדיו דרום", שבה שימש כתב ומנהל מחלקת החדשות. ב-2007 עבר לשמש כתב ב"מעריב" לענייני חבל לכיש. בהמשך אותה שנה עבר ל"חדשות 10" ככתב בדרום. הוא סיקר את העורף בעוטף עזה בתקופת מבצע עופרת יצוקה מבצע עמוד ענן ומבצע צוק איתן. ב-2015 העלה סדרת כתבות תחקיר בשם "נטושים בעוטף" וסדרת כתבות בשם "הפריפריה – מסע בחצר הזנוחה של ישראל בנגב ובגליל". 

ב-2020 התחיל להגיש תוכנית חדשות חדשה ששמה "חדשות 16:00". ב-2 באוגוסט עברה התוכנית לשעה 15:00, ושמה שונה ל"חדשות היום". מ-30 באפריל 2024 הגיש את התוכנית "אלמוג בשש" והיא שודרה בימי ראשון–חמישי בשעה 18:00 בערוץ 13.

תוכנית נוספת שהגיש בוקר היא "אלמוג בשישי", תוכנית אקטואליה שבועית שביקרה את אירועי השבוע. תוכנית זו החלה להיות משודרת ב-2020 בתור משדר מיוחד בימי שישי תחת השם "חמש – מהדורת שישי", לצורך עדכונים שוטפים על מגפת הקורונה, אשר הייתה אז ב"גל הראשון". באמצע שנת 2021, לאחר שהוחלט להמשיך ולשדר את התוכנית ולהעבירה לשעות 18:00 עד 19:55, שונה שמה ל"אלמוג בשישי".

ביולי 2024 הודיע שלאחר 17 שנים יעזוב את חדשות 13 ויעבור לשמש כתב ופרשן הדרום של חדשות 12 ואולפן שישי. ב-1 בספטמבר החל את עבודתו בחדשות 12.

== חיים אישיים ==
בוקר מתגורר בזיקים, נשוי לעו"ד אילת אלון-בוקר ואב לשני בנים ובת. בן דודו הוא העיתונאי רן בוקר.

==קישורים חיצוניים==

* 
* 
* [https://13news.co.il/writer/almog-boker אלמוג בוקר], באתר חדשות 13
* 
* 
* 
* 
* 
* 

==הערות שוליים==

קטגוריה:ערוץ עשר: שדרנים, שחקנים ומנחים
קטגוריה:סגל חדשות 13
קטגוריה:סגל חברת החדשות
קטגוריה:סגל מעריב
קטגוריה:סגל רדיו דרום
קטגוריה:זיקים: אישים
קטגוריה:בוגרי תיכון מקיף ז׳ (באר שבע)
קטגוריה:בוגרי המכללה האקדמית ספיר
קטגוריה:ישראלים שנולדו ב-1978
רמי ורקוט

רמי ורקוט (נולד ב-26 ביוני 1980 בגראנד-סינת'ה) הוא כדורגלן עבר צרפתי ששיחק כשוער.

==קריירת מועדונים==

ורקוט שימש כשוער מחליף בקבוצת מונפלייה בין השנים 1996-2002, כאשר בתקופה זו צבר 36 הופעות ליגה בלבד. ב-2002, חתם בקבוצת ליון. בעונת 2004-2005, הושאל ורקוט לשטרסבורג, לתקופה קצרה ביותר בה צבר 8 משחקים בלבד בין קורותיה של שטרסבורג. בעקבות פציעתו של גרגורי קופה ב-2007, ורקוט קיבל את אפודת השוער הראשון של ליון, ושיחק את שארית העונה בשערה של ליון, עד לחזרתו מהפציעה של קופה. במהלך תקופה זו, ורקוט עצר פנדל גורלי במשחק ליגת האלופות מול שטוטגרט הגרמנית, ובכך סייע לליון להעפיל לשלב שמינית גמר המפעל. באוגוסט 2012, ורקוט הפך להיות שוערה הראשון של ליון שנית, זאת לאחר מעברו של הוגו לוריס לטוטנהאם הוטספר. בסיומה של עונת 2012-2013, ורקוט שב לספסל קבוצתו, ואיבד את אפודת השוער פעם נוספת לאנתוני לופש. ביוני 2014, ורקוט עזב את ליון אחרי 12 שנים, כאשר חתם על חוזה לשנתיים בעולה החדשה לליג 1, קון.

== קישורים חיצוניים ==

* [http://www.lfp.fr/joueur/vercoutre-remy פרופיל השחקן] באתר התאחדות הכדורגל הצרפתית

קטגוריה:שוערי כדורגל צרפתים
קטגוריה:כדורגלנים צרפתים
קטגוריה:כדורגלני מונפלייה
קטגוריה:כדורגלני שטרסבורג
קטגוריה:כדורגלני אולימפיק ליון
קטגוריה:כדורגלני קן
קטגוריה:צרפתים שנולדו ב-1980
ברהנו טגניה

ברהנו טגניה (נולד ב-3 באוגוסט 1981) הוא עיתונאי ישראלי המשמש כתב הפלילים של חברת החדשות.

==ביוגרפיה==
טגניה נולד באתיופיה לאב מורה ומנהל בית ספר ולאם עקרת בית ועלה לישראל עם הוריו ואחותו ב-1992 כחלק מפעילות ההמשך של מבצע שלמה.<ref></ref> יש לו שלושה אחים. התגורר במרכז קליטה בערד. בוגר בית הספר אורט ערד. בתור נער היה אחד הניצולים של אסון פסטיבל ערד והתראיין על כך לאחר מכן. בצבא התגייס לקורס חובלים ולאחר שנשר ממנו שירת כקצין בחיל התותחנים.

למד לימודי תואר ראשון במשפטים ומנהל עסקים במרכז הבינתחומי הרצליה, אך לא השלים אותם. במהלך לימודיו התנדב בעמותת טבקה, הפועלת לקידום יוצאי אתיופיה בישראל, ונאבקת בגילויי אפליה וגזענות המופנים כלפי בני העדה. עבד בערוץ הטלוויזיה האתיופי הישראלי, IETV. הוא הצטרף לקורס תקשורת ליוצאי אתיופיה בהנחייתה של ענת סרגוסטי בארגון אג'נדה (כיום "אנו").
ראש הממשלה לשעבר, אהוד אולמרט ורעייתו עליזה במהלך יום המחאה נגד הרפורמה המשפטית במתחם שרונה ברחוב קפלן בתל אביב, 1 במרץ 2023]]
ב-2008 החל לעבוד בחברת החדשות של ערוץ 2 ככתב לענייני פלילים.

בשנים 2016–2019 הגיש תוכנית שבועית עם גלעד שלמור בנושא פשיעה ברדיו ללא הפסקה.

בשנת 2020 זכה בפרס העיתונות של ארגון "בני ברית".

בכתבתו על פרשת החשד לאונס בקפריסין, דיווח טגניה כי הצעירה הבריטית עבדה כחשפנית וכי קיבלה בעבר פיצוי כספי בגלל אונס קבוצתי שעברה. פרטים אלו נבדקו על ידי האינטרפול ונמצא שאינם נכונים.

== חיים אישיים ==
טגניה אוהד את מכבי חיפה ומתגורר ביישוב אזור.<ref></ref>

==קישורים חיצוניים==

* 
* 
* [http://103fm.maariv.co.il/programs/Media.aspx?ZrqvnVq=GFLGDE&c41t4nzVQ=EL ברהנו טגניה: "בהפגנה הקרובה אני מפחד שהמצב עלול להידרדר למעשים קיצוניים"], ריאיון ברדיו ללא הפסקה
* 

==הערות שוליים==

קטגוריה:סגל חברת החדשות
קטגוריה:עולים בשנות ה-1990
קטגוריה:כתבים פליליים
קטגוריה:ישראלים ילידי אתיופיה
קטגוריה:סגל 103fm
קטגוריה:אזור: אישים
קטגוריה:בוגרי תיכון אורט ערד
קטגוריה:ישראלים שנולדו ב-1981
קפה מרגוע

קפה מרגוע" חתונות ובר מצווה
צריף "קפה מרגוע" מבנה צריף בכפר-אתא
קפה מרגוע הוא בית קפה ומסעדה בקריית אתא שנוסד בשנת 1936. בתחילתו שכן בית הקפה בצריף. המבנה שימש כמסעדה, אולם חתונות ובית קפה מהראשונים במדינת ישראל. שימש כמקום מפגש של ארגון "ההגנה".

עדות על המקום: בלה פרסקי (1920–2008): "בשנת 1938 עברתי לכפר-אתא - לאחותי יפה שעלתה לישראל על אניית הנוסעים 'פולוניה', עבדתי אצלם בבית הקפה. האנגלים היו באים לשתות בבית הקפה, וודקה, עד שכרות. הרווחנו מהם טוב, היה להם כסף. היה להם רספקט לנשים. כמה שבקשנו נתנו ומזה היינו חיים אבל היה מסוכן. אברהם פרסקי (בעלי) בא לכפר-אתא לרקוד, מכל הסביבה באו לרקוד בקפה, תפס אותי 'בכוח'. הרבה מחזרים. היינו חבורה של צעירים, רקדנו ואלס וטנגו והורה. התחתנו והיו לנו ילדים. במלחמת העצמאות, היינו רצים עם הבנות שלנו בפיילה, לבית הקפה (רחוב ליד) להתחבא מהפצצות. שם היה מעין מקלט מתחת לבית."

משפחות זיימן ופולק - בן דב הסבו חלק מצריף המגורים שלהם ל"בית קפה", מסעדה ואולם חתונות. בית הקפה פעל בחדר הגדול בצריף והיו בו כמה שולחנות. בחלק האחורי של החדר היה מקרר עם דלפק וויטרינה שהסתירו את המטבח. בחלק הקדמי של החדר היה חלון שנפתח בהרמה אל החצר. במוצאי שבת רקדו לצלילי הגרמופון ושתו סודה שיוצרה במכונה מיוחדת.
בתקופת המאבק על הקמת המדינה התנגשו אנשי ההגנה עם החיילים הבריטים שבילו במקום.

בשנת 1946 נבנה במקום הצריף מבנה שהמשיך לתפקד כבית קפה ומרכז חברתי של היישוב.

קפה מרגוע מוגדר על ידי המוזיאון העירוני בית פישר כ"מבנה ראשונים" והוא חלק ממסלול הסיורים של בית פישר בקריית אתא.

==קישורים חיצוניים==

* [https://web.archive.org/web/20150923184044/http://www.bet-fisher.co.il/show_item.asp?levelId=43212&itemId=317&itemType=4000 קפה ומסעדה מרגוע] באתר "בית פישר" המוזיאון העירוני של קריית אתא.

מרגוע
קטגוריה:קריית אתא: מבנים
קטגוריה:קריית אתא: חברות
קטגוריה:קריית אתא: תרבות
ולאדו ינבסקי

ולדימיר ולאדו ינבסקי (במקדונית: Владимир Владо Јаневски; נולד ב-27 בנובמבר 1960) הוא זמר-פופ ומלחין מקדוני מפורסם, אשר שיריו נחלו הצלחה רבה במדינתו. ינבסקי מנגן על גיטרה, פסנתר ובמערכת תופים, יתר על כן שולט באופן שוטף בדיבור אנגלית, גרמנית, איטלקית ורוסית. כמו כן ייצג את מדינתו באירוויזיון 1998 וזכה במקום ה-19.

==ביוגרפיה==
ולדימיר ינבסקי נולד סקופיה, בירת מקדוניה, למד שפה וספרות אנגלית באוניברסיטת סקופיה. את תחילת דרכו המוזיקלית פתח כחבר בלהקות מקומיות. בשנת 1991 פתח בקריירה עצמאית בתור זמר וזכה להצלחה מסחררת במדינתו. בשנת 1992 ניסה להשתתף במוקדמות תחרות האירוויזיון לשנה זו כנציג יוגוסלביה, והגיע למקום ה-11. ינבסקי ניסה שנית להשתתף במוקדמות האירוויזיון בשנת 1998, הפעם תחת נציגות מקדוניה, וזכה לייצג את מדינתו לראשונה (אחרי שבשנת 1996 נופתה מהתחרות בשלב הסינון המקדים) עם השיר "Ne zori, zoro", שהגיע למקום נמוך בתחרות ועל כן לא השתתפה באירוויזיון בשנה שלאחר מכן.

== קישורים חיצוניים ==

* 

קטגוריה:זמרים מקדונים
קטגוריה:משתתפי אירוויזיון 1998
קטגוריה:נציגי מקדוניה הצפונית באירוויזיון
קטגוריה:ילידי 1960
אליזבת גארווי

אליזבת גארווי (באנגלית: Elizabeth Garvie; נולדה ב-1957, בריסטול) היא שחקנית אנגלייה, ידועה בזכות תפקידה כאליזבת בנט בעיבוד של ה-BBC לרומן גאווה ודעה קדומה מאת ג'יין אוסטן.

גארווי הייתה נשואה לשחקן אנטון רוג'רס עד מותו ב-1 בדצמבר 2007. הם הופיעו יחד בסדרת הטלוויזיה "בבואות" ('Something In Disguise') שנכתב והומחז על ידי אליזבת ג'יין הווארד.

גארווי היא נאמנה בקרן צדקה של שחקנים (הבאה לעזרת ילדי שחקנים) ושל "דנוויל הול" (בית לטיפול בשחקנים קשישים בבריטניה).

== פילמוגרפיה ==
{| class="wikitable"
! שנה
! שם
! שם באנגלית
! תפקיד
! הערות
|-
| 1980
| גאווה ודעה קדומה
| dir="ltr" | Pride and Prejudice
| אליזבת "ליזי" בנט
| סדרת טלוויזיה
|-
| 1981
|
| dir="ltr" | The Good Soldier
| ננסי רפורד
| סרט טלוויזיה
|-
| 1982
| בבואות
| dir="ltr" | Something in Disguise
| ליז
| סדרת טלוויזיה
|-
| 1983
|
| dir="ltr" | The Case of the Frightened Lady
| איילה קריין
| סרט טלוויזיה
|-
| 1991
|
| dir="ltr" | Shrinks
| בת' מאיירס
| סדרת טלוויזיה
|-
| 1992
|
| dir="ltr" | Hostage
| מרי ריני
|
|-
| 1992
| בית אליוט
| dir="ltr" | The House of Eliott
| ליידי אליזבת מונטפורד
|
|-
| 1992
| גברת מארפל
| dir="ltr" | Agatha Christie's Miss Marple
| אלה זלינסקי
| בפרק "The Mirror Crack'd from Side to Side"
|-
| 1993
| דיאנה: הסיפור האמיתי
| dir="ltr" | Diana: Her True Story
| קמילה פרקר בולס
|
|-
| 1997
| ג'יין אייר
| dir="ltr" | Jane Eyre
| דיאנה ריברס
| סרט טלוויזיה
|-
| 1999
| רציחות במידסומר
| dir="ltr" | Midsomer Murders
|
| בפרק "Blood Will Out"
|}

==קישורים חיצוניים==

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1957
קטגוריה:בריטים שנולדו ב-1957
דולפין אטלנטי לבן-צד

דולפין אטלנטי לבן-צד (שם מדעי: Lagenorhynchus acutus) הוא מין לווייתן שיניים ממשפחת הדולפיניים החי בצפון האוקיינוס האטלנטי.
== מאפיינים ==
דולפין אטלנטי לבן-צד דומה לקרובי משפחתו כמו דולפין פסיפי לבן-צד ודולפין מזנק בצבעיו השחורים-לבנים שחלקו העליון שחור וחלקו התחתון לבן ובאמצע אפור בהיר. ישנו כתם לבן גדול בצידי בטנו מוקף פסים אפורים וצהובים. קצה הגוף והזנב שחורים.

זהו דולפין גדול במקצת לסוגו. אורכו הממוצע 2.8-2.5 מטר ומשקלו 200–230 ק"ג. תוחלת החיים של הזכרים היא עד 22 שנה ו-27 שנה אצל הנקבות.

אלו דולפינים חברתיים שנעים בלהקות של 50–60 פרטים ולעיתים קצת פחות, ומדי פעם הם מזנקים לגובה. הלהקות ניזונות מדגים כמו הרינג ומקרל ומדיונונים.

הדולפינים נמצאים באזור צפון האוקיינוס האטלנטי בין השאר בניופאונדלנד, קייפ קוד והאזור המשולש של בריטניה, איסלנד וגרינלנד ובים הצפוני.

הדולפינים ניצודים בכמה אזורים, אך מצב שימורם הכללי הוא "ללא חשש".

==קישורים חיצוניים==

דולפינים שניצודו באיי פארו.
דולפין בקפיצה

== הערות שוליים ==

קטגוריה:טקסונים שתוארו בידי ג'ון אדוארד גריי
קטגוריה:דולפיניים
קטגוריה:לווייתני האוקיינוס הארקטי
קטגוריה:לווייתני האוקיינוס האטלנטי
קטגוריה:בעלי חיים שתוארו ב-1828
דולפין לבן-גב

דולפין לבן-גב (שם מדעי: Lagenorhynchus albirostris) הוא מין לווייתן שיניים ממשפחת הדולפיניים החי בצפון האוקיינוס האטלנטי. 

זהו דולפין חזק בעל לסת קצרה יחסית אבל עבה. אורכו הממוצע 2.3–3.1 מטר ומשקלו 180–354 ק"ג. בשונה מרוב בני הסוג דולפין בקבוקי השחורים-לבנים, צבע הגוף בכללי שחור, אך לאורך סנפיר הגב הוא לבן-קרם (ומכאן שמו).

לא ידוע עליו הרבה אבל מוערך שהוא איננו בסכנה ושהוא נפוץ בעיקר בצפון האוקיינוס האטלנטי וקצת יותר במזרחו. הוא נפוץ בקייפ קוד, בשפך הנהר סנט לורנס ובקצה הדרומי של גרינלנד במערב, באיסלנד במרכז ועד לסבאלברד וחופי צפון צרפת במזרח.
לעיתים מתבלבלים בינו לבין דולפין אטלנטי לבן-צד, אך הוא שחור ברוב גופו וללא פסים צהובים והוא גם גדול יותר.

אלו דולפינים חברתיים ביותר ומתקהלים וקופצים אחרי ספינות. הם ניזונות מדגים שונים ומדיונונים והם יכולים לחלוק את המזון עם לווייתנים שונים כמו לווייתני מזיפות, דולפינים שונים ואפילו עם האורקה - הטורף המסוכן ביותר שלהם.

==קישורים חיצוניים==

== הערות שוליים ==

קטגוריה:בעלי חיים שתוארו ב-1846
קטגוריה:טקסונים שתוארו בידי ג'ון אדוארד גריי
קטגוריה:דולפיניים
קטגוריה:לווייתני האוקיינוס הארקטי
קטגוריה:לווייתני האוקיינוס האטלנטי
מארק ואליינטה

מארק ואליינטה הרנאנדס (בספרדית: Marc Valiente Hernández; נולד ב-29 במרץ 1987) הוא כדורגלן עבר ספרדי ששיחק בעמדת הבלם בגואה.

==קריירה==
ואליינטה נולד בגרנולר, עיר במחוז ברצלונה שבקטלוניה, ספרד, וב-1997 הצטרף למחלקת הנוער של ברצלונה. ואליינטה החל את קריירת הבוגרים בקבוצת השלישית והשנייה של המועדון, אך לא הצליח להגיע לקבוצה הראשונה וב-2008 עזב לסביליה. גם בסביליה הוא החל את דרכו בקבוצת המשנה ורק ב-2009 ערך את הופעת הבכורה שלו בליגה הספרדית הראשונה במדי הקבוצה הראשונה של סביליה. בעונת זכה עם סביליה בקופה דל ריי. בסיום העונה עבר לריאל ואיאדוליד בה שיחק חמש עונות, בליגת המשנה ובליגה הבכירה בספרד.

בקיץ 2015 חתם במכבי חיפה. את שער הבכורה כבש מול הפועל עכו בחודש אוקטובר. בתום העונה זכתה חיפה בגביע המדינה, לאחר שפתח בהרכב בניצחון 1-0 על מכבי תל אביב במשחק הגמר. בקיץ 2017 שוחרר מחיפה.

ב-27 ביוני 2018 חתם בפרטיזן בלגרד.

ב-25 ביולי 2019 חתם בספורטינג חיחון מהליגה הספרדית השנייה.

בקיץ חתם בגואה מהסופר ליג ההודי.

===קריירת נבחרות===
בצעירותו שיחק ואליינטה בנבחרות ספרד עד גיל 19 ועד גיל 20, ואף זכה עם הנבחרת הספרדית באליפות אירופה בכדורגל עד גיל 19 שהתקיימה בשנת 2006 בפולין. בנוסף לכך לוואליינטה יש הופעה אחת בנבחרת קטלוניה.

==תארים==
; ספרד
* אליפות אירופה בכדורגל עד גיל 19: 

; סביליה
* קופה דל ריי: 

; מכבי חיפה
* גביע המדינה: 2015/2016

; פרטיזן בלגרד
* הגביע הסרבי: 

==קישורים חיצוניים==

==הערות שוליים==

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:בלמי כדורגל קטלאנים
קטגוריה:כדורגלנים קטלאנים
קטגוריה:כדורגלני ברצלונה אתלטיק
קטגוריה:כדורגלני סביליה
קטגוריה:כדורגלני ריאל ואיאדוליד
קטגוריה:כדורגלני מכבי חיפה
קטגוריה:כדורגלני פרטיזן בלגרד
קטגוריה:כדורגלני ספורטינג חיחון
קטגוריה:כדורגלני גואה
קטגוריה:ספורטאים ספרדים בישראל
קטגוריה:ספורטאים ספרדים בבלגיה
קטגוריה:ספורטאים זרים בסרביה
קטגוריה:ספורטאים ספרדים בהודו
קטגוריה:כדורגלנים זרים בישראל
קטגוריה:ספרדים שנולדו ב-1987
ג'רמו

ג'רמו (Qal'at Jarmo) הוא אתר ארכאולוגי בדרום כורדיסטן (צפון עיראק), למרגלות הרי זגרוס מזרחית לעיר כירכוכ. באתר התקיימה אחת הקהילות החקלאיות העתיקות בעולם, המתוארכת ל-7090 לפני הספירה, והוא נחשב לאתר נאוליתי חשוב. שטח האתר כ-12-16 אלף מטר מרובע, בגובה 800 מטר מעל פני הים, בלב אזור מיוער של עצי אלון ופיסטוק.

== קישורים חיצוניים ==

* [http://oi.uchicago.edu/research/pubs/nn/win98_braidwood.html Link to letters from the archeologist]
* [https://web.archive.org/web/20140809161423/http://www.mom.fr/Aspro/servlet/com.esrifrance.kogis.server.KogisServlet?htmlrequest=getObjectAttribute&objectClass=site_per&objectID=JARMO%20%28Qalaat%29_4 Maison de l'Orient et de la Méditerranée details on Jarmo]
* [http://context-database.uni-koeln.de/c14.php?vonsite=523 University of Cologne Radiocarbon CONTEXT database dates for Jarmo]
* 

קטגוריה:אתרים ארכאולוגים נאוליתים
קטגוריה:מסופוטמיה
קטגוריה:עיראק: אתרי מורשת עולמית
קטגוריה:עיראק: אתרים ארכאולוגיים
הקוסם מארץ עוץ (אנימציה)

הקוסם מארץ עוץ (באנגלית: The Wizard of Oz) היא סדרת אנימציה אמריקאית משנת 1990, שהופקה לרגל יובל סרט קולנוע בעל אותו שם שמבוסס על ספר בעל אותו שם, כאשר עלילתה משמשת להם כהמשך. הסדרה, שהופקה לה עונה אחת הכוללת 13 פרקים, שודרה בישראל בטלוויזיה החינוכית הישראלית בשנת 1996 ודובבה לעברית בבימויה של חנה דרורי קאשי.

שמעון כהן שדיבב את הקוסם בסדרה האנימה "הקוסם מארץ עוץ" מדבב כאן את האריה.

==עלילה==
דורותי גייל (דורין יוחננוף) מגלה בוקר אחד את נעלי האודם בפתח ביתה, חוזרת לארץ עוץ ומתאחדת עם ידידיה. 

גלינדה (עירית ענבי) מגלה לה שעוץ בסכנה: הקופים המכונפים הצליחו בכישוף להקים לתחייה את המכשפה הרעה מהמערב (שרי צוריאל) וזו מתעללת בקוסם (אלברט כהן), ששבוי בכדור פורח המפורסם שלו.

==פתיח==
הפתיח מכיל את סיפור הפיילוט של הסדרה, כולל החייאת המכשפה (כשברקע המנגינה המפורסמת שלה מהסרט ב-1939). כשהחבורה אומרת "צריך להציל ת'קוסם" ברקע מתנגנת מנגינת השיר "We're off to see the wizard" מהסרט.

==קישורים חיצוניים==

קטגוריה:סדרות הנפשה אמריקאיות
קטגוריה:הטלוויזיה החינוכית הישראלית - תוכניות רכש
קטגוריה:הקוסם מארץ עוץ: עיבודים לקולנוע ולטלוויזיה
קטגוריה:ABC: תוכניות וסדרות
עוצבת להב

עוצבת להב (הוקמה במקור כאוגדה 194, ובשנות ה-80 של המאה ה-20 הוסב שמה לאוגדה 370) הייתה אוגדת מילואים משוריינת של צה"ל בגזרת פיקוד המרכז. האוגדה פורקה בשנת 2004.

==היסטוריה==
אוגדה 194 הוקמה בשנת 1975 כאוגדת שריון, כחלק מבניין כוחות השריון שנעשה לאחר מלחמת יום הכיפורים. מפקדה הראשון היה האלוף משה בר כוכבא, אשר פיקד על אימון ההקמה של האוגדה בשנת 1975 בשטחי יהודה ושומרון.

בין חטיבות השריון באוגדה בשנות השמונים והתשעים היו חטיבה 211, חטיבה 395 (עוצבת קלע) וחטיבה 820 (עוצבת לביא).
יחידות נוספות במסגרת האוגדה היו: אגד ארטילרי 214, אגד תחזוקה, גדוד קשר, יחמ"ן וחטיבה 5.
האוגדה גויסה לראשונה ותפסה פיקוד על בקעת הירדן והגבול המזרחי במסגרת הכוננות שהוכרזה בצה"ל משהותקף הכור הגרעיני בעיראק ביוני 1981. האוגדה שכללה גם כוח סדיר של חטיבה 211 ובו גדוד 126, העבירה את האחריות על בקעת הירדן לאוגדה 162 שעלתה מסיני בעקבות הסכמי השלום עם מצרים.
 
במלחמת לבנון הראשונה גויסו יחידות האוגדה וחלקן פרס ברמת הגולן והיה בכוננות לכניסה ללבנון). האגד הארטילרי, היחמ"ן וגם לוחמי חטיבות הטנקים לקחו חלק בשהייה הארוכה בלבנון.
האוגדה שנשאה בהמשך את המספר 370, פורקה במסגרת צמצום סדר הכוחות המשוריין של צה"ל בשנת 2004.

==מפקדים==
בין מפקדי האוגדה: משה (בריל) בר כוכבא (1974 - 1975), אהרן פלד (פדל'ה) (1975–1979), אמנון ליפקין שחק (1982-1980), דורון רובין (1982–1983), אביגדור קהלני (1984 - 1985) כשהיה מפקד פו"ם, עוזי קרן (1986–1987), מנחם זטורסקי (1988-1989), משה עברי סוקניק (1990–1992), שמואל צוקר (1992–1993), יום טוב סמיה (1993–1995), יפתח רון-טל (1995–1997), אלי אמיתי, אלעזר שטרן.

==יחידות האוגדה==
{| align=center
|<gallery widths="100px" heights="150px" perrow="4">
קובץ:Uzvat-Kela-hativa-395.png|סמל עוצבת קלע (חטיבה 395)
קובץ:Uzvat Lavi Hativa 820.png|סמל עוצבת לביא (חטיבה 820)
קובץ:Ugdat Lahav Eged Tahzuka.svg|סמל אגד תחזוקה של אוגדת להב
</gallery>
|}

==קישורים חיצוניים==

להב
קטגוריה:אוגדות משוריינות בצה"ל
ברוכים הבאים לפתח תקוה

ברוכים הבאים לפתח תקווה הוא אלבום האולפן השלישי של הראפר הישראלי נצ'י נצ'. האלבום יצא לאור בשנת 2015 דרך חברת התקליטים היי פייבר הפקות.

== הפקת האלבום ==
האלבום כולל מספר מפיקים ישראלים שתרמו לכתיבתו. בין אלו ניתן למנות את עידו מימון, ששיתף פעולה עם נצ'י נצ' באלבום הבכורה שלו "חלומות" והפיק את השיר "כלב מי שלא אוהב אותך". השיר "הללויה" הופק על ידי אייל "שקל" דוידי, שהפיק את רוב שירי אלבומיו הקודמים של נצ'י נצ' ומופיע לצידו. בנוסף משתתפים באלבום חבר להקת הדג נחש, שלומי אלון, ששר את הפזמון בשיר "תהילה", שהופק על ידי מיכאל כהן (כהן ביטס), מהצמד כהן@מושון. השיר יצא כסינגל ונכנס לרוטציה בפלייליסט לילה של גלגלצ במהלך חודש יוני 2015. שלומי אלון ניגן גם סקסופון ב"תהילה" וב"כלב מי שלא אוהב אותך". עוד מנגן באלבום גיטריסט להקת בלקן ביט בוקס, רון בונקר.

השירים עצמם כוללים מחוות לאמנים שונים. הפתיחה כוללת קאבר לשירו של צוות הווי הנח"ל, "פתח תקווה". השיר "חסידה צחורה" מכיל שחזור של השיר "חסידה צחורה" של להקת צלילי העוד, אותו מבצע איציק פצצתי. השיר "ממשלה זה פשע מאורגן" הוא קאבר בעיבוד חופשי לשיר "Government Is Organized Crime" של להקת הפולק הישראלית OSOG.

==רשימת הקטעים==

==קישורים חיצוניים==

* סער גמזו, [https://www.israelhayom.co.il/article/296109 הגיע הזמן להכיר: נצ'י נצ'], באתר ישראל היום, 7 ביולי 2015
* 
* 
* 

==הערות שוליים==

קטגוריה:אלבומי רביד פלוטניק
קטגוריה:אלבומים שהופקו על ידי אורי שוחט
קטגוריה:אלבומים בעברית
קארל למל

קארל למל (באנגלית: Carl Laemmle; 17 בינואר 1867 - 24 בספטמבר 1939) היה מפיק סרטים יהודי-אמריקאי יליד גרמניה, מחלוצי תעשיית הקולנוע האמריקאית ומייסד חברת סרטי יוניברסל.
== חייו ==
למל נולד ב-1867 למשפחה יהודית ברובע היהודי של העיר לאופהיים בממלכת וירטמברג הגרמנית.

בשנת 1884 היגר לארצות הברית, והשתקע בשיקגו. בשנת 1912 עבר לניו יורק, ובה ייסד את חברת הקולנוע סרטי יוניברסל. בהמשך, עבר לבוורלי הילס שבלוס אנג'לס, וניהל משם את החברה.

לאחר עלייתה לשלטון של המפלגה הנאצית בגרמניה, סייע ליהודים מעיר הולדתו לאופהיים בהגירה לארצות הברית, וכן ניסה לפעול לאישור כניסתה של הספינה סנט לואיס לארצות הברית.

במהלך הקריירה שלו היה אחראי להוצאתם לאקרנים של כ־400 סרטי קולנוע.

בנו, קארל למל הבן, המשיך את דרכו בתעשיית הקולנוע האמריקאית, וניהל את אולפני יוניברסל משנת 1928 עד שנת 1936.

אחייניתו, קרלה למל, הייתה שחקנית קולנוע, וגילמה תפקידים במספר סרטי אימה שהופקו באולפני יוניברסל.

==קישורים חיצוניים==

* 
* 

קטגוריה:מפיקי קולנוע אמריקאים
קטגוריה:מפיקי קולנוע יהודים
קטגוריה:יהודים אמריקאים
קטגוריה:יהודים גרמנים
קטגוריה:מהגרים מגרמניה לארצות הברית
קטגוריה:אמריקאים שנולדו ב-1867
קטגוריה:אמריקאים שנפטרו ב-1939
נחמן אורי

נחמן אורי נואם, סביבות 1995
נחמן אורי (27 באוגוסט 1931 - 14 ביולי 2014) היה יו"ר המוסד לבוררות מוסכמת בשירות הציבורי במשך כ-16 שנה, וקודם לכן היה הממונה על יחסי עבודה במשרד העבודה.

==ביוגרפיה==
נחמן אורי נולד בשנת 1931 בקישינב שברומניה (כיום ברפובליקת מולדובה). בשנת 1941 גורשו הוא ומשפחתו מביתם, אביו נרצח והוא ואמו ואחיו החלו בנדודיהם. בשנת 1946 עלה לארץ ישראל ונשלח מיד למחנה המעצר בעתלית. לאחר שחרורו ממחנה המעצר גר אצל דודו בתל אביב ואחר כך הגיעו אמו ואחיו לארץ והוא הצטרף אליהם והם גרו בחיפה. עקב מחלת השחפת ממנה סבל קיבל הקלה בשירות הצבאי ובמלחמת העצמאות שירת בלשכת הגיוס. לאחר סיום לימודי התיכון למד משפטים באוניברסיטה העברית בירושלים. בתקופת לימודיו גויס יחד עם סטודנטים נוספים על ידי משה דיין לשחרור שטח ליד רמת רחל אולם למחרת הם נאלצו לנטוש את המקום. 

בסיום לימודיו החל לעבוד במשרד מבקר המדינה. בשנת 1959 עבר למחלקה ליחסי עבודה במשרד העבודה (כיום חלק ממשרד הכלכלה), שם היה ממונה אזורי על יחסי עבודה בירושלים, סגן הממונה הראשי על יחסי עבודה והחל משנת 1974 - הממונה הראשי על יחסי עבודה. בתפקידיו אלה פעל לסיומן של שביתות רבות. בזמן עבודתו במשרד העבודה שהה במלחמת יום הכיפורים עם חיילי צה"ל באפריקה ואחר כך השתתף בשיחות השלום עם הירדנים והפלסטינים. תוך כדי עבודתו במשרד העבודה שרת כסגן מנהל מל"ח (משק לשעת חירום) בירושלים, מרצה באוניברסיטאות וראש האגודה לחקר יחסי עבודה. לאחר פרישתו בשנת 1995 ממשרד העבודה מונה ליו"ר המוסד לבוררות מוסכמת ושם שרת עד שנת 2011. 

נחמן אורי נפטר ב-14 ביולי 2014 והותיר אחריו אשה, אח, שני בנים, שישה נכדים ונינה.

==קישורים חיצוניים==
* 
מכּתביו:
* 

==הערות שוליים==

קטגוריה:עורכי דין ישראלים
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1931
קטגוריה:ישראלים שנפטרו ב-2014
רשויות מקומיות של ליטא

רשויות מקומיות של ליטא (בליטאית: Lietuvos savivaldybės; ביחיד savivaldybė – רשות מקומית, בתרגום מילולי: שלטון עצמי) הן יחידות מנהליות משניות בחלוקה המנהלית של ליטא עד 2010 ויחידות מנהליות ראשיות מאז, ובסך הכל מחולקת ליטא כולה ל-60 רשויות מקומיות. רשויות מקומיות מחולקות מצידן ל-546 סניוניות (בליטאית ביחיד: Seniūnija) שהן הדרגה הנמוכה ביותר מבין דרגות החלוקה המנהלית של ליטא.

==רשימת מחוזות ליטא וחלוקתם לרשויות המקומיות ==
<small>(בסוגריים: שמות המחוזות כאשר הם שונים בספרות העברית)</small>
חלוקת ליטא למחוזות משנה

===מחוז אוטנה===
מחוז אוטנה מחולק ל-6 מחוזות משנה:
# אניקשט (מחוז משנה) (אניקשט)
# איגנלינה (מחוז משנה)
# מולייטאי (רשות מקומית)
# אוטנה (מחוז משנה) (אוטיאן)
# ויסגינס (מחוז משנה)
# זרסאי (מחוז משנה)

===מחוז אליטא===
מחוז אליטא מחולק ל-5 מחוזות משנה:
# המרחב המוניציפלי של העיר אליטא
# אליטא (מחוז משנה)
# דרוסקינינקאי (מחוז משנה)
# לזדיי (מחוז משנה)
# וריאנה (מחוז משנה)

===מחוז וילנה===
מחוז וילנה מחולק ל-8 מחוזות משנה:
# אלקטריינאי (רשות מקומית)
# שלצ'ינינקאי (רשות מקומית)
# שירווינטוס (מחוז משנה) (שירווינט)
# שווינציאן (רשות מקומית)
# טרקאי (מחוז משנה)
# אוקמרגה (מחוז משנה)
# המרחב המוניציפלי של העיר וילנה
# וילנה (מחוז משנה)

===מחוז טאורגה===
מחוז טאורגה מחולק ל-4 מחוזות משנה:
# יורבורג (מחוז משנה)
# פגייגיאי (רשות מקומית)
# שיללה (מחוז משנה) 
# טאורגה (מחוז משנה) (טבריג)

===מחוז טלז===
מחוז טלז מחולק ל-4 מחוזות משנה:
# מז'ייקיאי (רשות מקומית) (מז'ייק)
# פלונגה (מחוז משנה) (פלונגיאן)
# ריטובה (מחוז משנה) (ריטאבאס)
# טלז (מחוז משנה)

===מחוז מריאמפולה===
מחוז מריאמפולה מחולק ל-5 מחוזות משנה:
# קלווריה (מחוז משנה)
# קזלו רודה (מחוז משנה) (קזלובה-רודה)
# מריאמפולה (מחוז משנה)
# שאקי (מחוז משנה)
# וילקובישק (מחוז משנה)

===מחוז פוניבז'===
מחוז פוניבז' מחולק ל-6 מחוזות משנה:
# בירז' (מחוז משנה) (בירז'אי)
# קופישוק (מחוז משנה) (קופישקיס)
# המרחב המוניציפלי של העיר פוניבז'
# פוניבז' (מחוז משנה)
# פסווליס (מחוז משנה) (פסווילה)
# רוקישקיס (רשות מקומית) (רוקישוק)

===מחוז קובנה===
מחוז קובנה מחולק ל-8 מחוזות משנה:
# בירשטונאס (מחוז משנה) (בירשטאן) 
# יאנובה (מחוז משנה)
# קאישיאדוריס (רשות מקומית) (קושידאר)
# המרחב המוניציפלי של העיר קובנה
# קובנה (מחוז משנה)
# קדאייני (מחוז משנה) (קיידאן)
# פרינאי (מחוז משנה)
# ראסייניאי (רשות מקומית) (ראסיין)

===מחוז קלייפדה===
מחוז קלייפדה מחולק ל-7 מחוזות משנה:
# המרחב המוניציפלי של העיר קלייפדה
# קלייפדה (מחוז משנה)
# קרטינגה (מחוז משנה)
# נרינגה (מחוז משנה)
# המרחב המוניציפלי של העיר פלאנגה
# שקוד (מחוז משנה) (סקודאס)
# שילוטה (מחוז משנה) (היידקרוג)

===מחוז שיאוליאי===
מחוז שיאוליאי מחולק ל-7 מחוזות משנה:
# אקמנה (רשות מקומית) (אוקמיאן)
# ינישוק (מחוז משנה) (יונישקיס)
# קלם (רשות מקומית) (קלמה)
# פאקרוייס (מחוז משנה) (פוקרוי)
# רדווילישקיס (מחוז משנה)
# המרחב המוניציפלי של העיר שאולאי
# שיאוליאי (רשות מקומית)

==ראו גם==
* מחוזות ליטא

==קישורים חיצוניים==

מחוזות משנה
*
ליטא
דולפין צ'יליאני

דולפין צ'יליאני או דולפין שחור (שם מדעי: Cephalorhynchus eutropia) הוא מין דולפין קטן החי בימים הסמוכים לדרום אמריקה הדרומית ובייחוד לצ'ילה ומכאן שמו.
== מאפיינים ==
הדולפין הצ'יליאני קטן, אורכו 1.7 מטר בממוצע. ראשו מעוגל יחסית ומזכיר צורת פוקנה. הסנפיר הגבי וסנפירי החזה קצרים מאוד יחסית לגוף ובהשוואה עם דולפינים אחרים. הבטן, הגרון והסנטר לבנים ושאר הגוף אפור בגוונים שונים, כהים ובהירים.

הדולפין הצ'יליאני חי אך ורק לאורך חופיה הדרומיים של צ'ילה, באזור ארץ האש, בין ולפראיסו לכף הורן. הוא מתקבץ בלהקות שמונות עד 10 פרטים ומדי פעם נראים להקות גדולות יותר. הם דולפינים לא מוכרים ביותר, ומניחים שהרגליהם דומים לאלה של דולפין קומרסון החי באותו אזור. הם צוללים לצוד דגים קטנים ודיונונים, אך מעדיפים מים רדודים לא יותר מ-200 מטר עומק. הם מרגישים בנוח גם עם שפכי נהרות באזור ועם זרמים מהירים.

לא ידוע מה מצב האוכלוסייה, אך כנראה שהיא בירידה קלה.

==ראו גם==
*דולפין קומרסון
*דולפין דרום אפריקאי
*דולפין לבן ראש

==קישורים חיצוניים==

== הערות שוליים ==

קטגוריה:טקסונים שתוארו בידי ג'ון אדוארד גריי
קטגוריה:דולפיניים
קטגוריה:לווייתני האוקיינוס השקט
קטגוריה:בעלי חיים שתוארו ב-1846
דולפין פראסר

דולפין פראסר (שם מדעי: Lagenodelphis hosei) הוא מין דולפין יחידי בסוג Lagenodelphis, החי באוקיינוסים שונים, בעיקר באוקיינוס השקט וגם באוקיינוסים האטלנטי וההודי הרחק מהחוף. הוא קרוב יחסית לבני הסוג דולפין ולסוג דולפין בקבוקי. קרוי ע"ש הביולוג הימי שגילה אותו - "פרנסיס צ'ארלס פראסר" (1903-1978).

הדולפין התגלה כמין עצמאי לאחר שנשלחה גולגולת מוזרה שלו למוזאון הבריטי ושם נחקר על ידי פרנסיס פראסר שנתן לו את שמו המדעי. דולפינים שלמים התגלו רק ב-1971 מדגימות גופות באיי קוקוס, באוסטרליה ובדרום אפריקה.

בלידתם הדולפינים מגיעים לאורך 1 מ' ושוקלים 20 ק"ג. בבגרותם הם שוקלים 200 ק"ג ואורכם 2.75 מ'. יש להם מקור קשוח, סנפיר גב קטן מאוד יחסית לגוף וסנפירים בולטים אבל קטנים. הדולפינים כחולים-אפורים לאורך פלג הגוף העליון, אך באמצע פס בצב קרם עובר מהעין עד לפי הטבעת. מתחתיו ישנו פס כהה ומתחתיו הגוף לבן או ורוד. צבעים אלה עלולים לבלבל בינו לבין סטנלה מפוספסת.

הם חיים באוקיינוס הפתוח וניזונים בעומקים שונים עד 550 מ' מדגים, דיונונים וחסילונים. הם חברתיים ומתקהלים בקבוצות גדולות וגם מזנקים כשהם רואים ספינות.

==קישורים חיצוניים==

== הערות שוליים ==

דולפין עולה לפני המים

קטגוריה:טקסונים שתוארו בידי לואיס פרסר
קטגוריה:דולפיניים
קטגוריה:יונקים יחידים בסוגם
קטגוריה:בעלי חיים שתוארו ב-1956
בדיחדת

בדיחדת (באנגלית: Religulous) הוא סרט תיעודי אמריקאי משנת 2008, בכתיבתו ובכיכובו של הקומיקאי ביל מאהר. שם הסרט הוא הלחם של המילים בדיחה ודת (באנגלית: Religious and ridiculous). הסרט בוחן את הדתות השונות, בהן נצרות, אסלאם ויהדות, ולועג להן ולאמונות דתיות. הוא אחד הסרטים התיעודיים הנצפים ביותר בארצות הברית.

==תוכן הסרט==
מגוון רחב של דעות והשקפות דתיות נבחנים במסעו של ביל מאהר ליעדים שונים בעלי חשיבות דתית, בהם ירושלים, קריית הוותיקן וסולט לייק סיטי שביוטה, שם הוא ראיין מאמינים ממגוון רחב של רקעים, כולל חבר לשעבר בארגון הנוצרי האוונגליסטי "יהודים למען ישוע", נוצרים, מוסלמים, מורמונים לשעבר ויהודים חסידים. מאהר נוסע לפינת הנואמים שבהייד פארק, לונדון, שם הוא דן ו"מטיף" למאמיני הסיינטולוגיה.

מאהר גם מבקר במוזיאון בריאתנות בקנטקי, וכן מבקר בישראל, בה הוא נראה בהר הזיתים ובתל מגידו (המוזכר בברית החדשה כארמגדון, שם לפי המסורת הנוצרית ייערך הקרב הגדול באחרית הימים).

==קבלה==
מרבית הביקורות על הסרט "בדיחדת" הן חיוביות. הסרט קיבל ציון ממוצע של 70% מן האתר Rotten Tomatoes, על בסיס 149 ביקורות, וכן ציון של 56 מתוך 100 מן האתר Metacritic, על בסיס 31 ביקורות. מבקר הקולנוע רוג'ר איברט העניק לסרט ציון של שלושה וחצי כוכבים מתוך ארבעה, וכתב: "אני מציין באמונה כי צחקתי במהלך הסרט לעיתים קרובות. ייתכן ותשנאו אותו, אך לפחות קיבלתם דיווח. אולי תהנו מהחומר על דתות אחרות, ותתעלמו כאשר דנים בדתכם. זה טבעי."

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2008
קטגוריה:סרטים אמריקאיים
קטגוריה:סרטים תיעודיים
אלדר חסנוביץ'

אלדר חסנוביץ (בבוסנית: Eldar Hasanović; נולד ב-12 בינואר 1990, סרייבו, יוגוסלביה) הוא כדורגלן בוסני המשחק בקבוצת סיתרה בעמדת הקשר.

==קריירה==
חסנוביץ' נולד בסרייבו שבבוסניה והרצגובינה (דאז תחת שלטון יוגוסלביה) למשפחה ממוצא מוסלמי.[http://sports.walla.co.il/item/2867309] התחיל את הקריירה שלו במחלקת הנוער של ז'לייזניצ'אר סרייבו. לאחר שסיים את גיל הנוער, חתם במ.ש.ק. ז'ילינה עימה זכה באליפות, אך ערך רק הופעה אחת ומשום כך עזב את המועדון בתום העונה וחזר לבוסניה וחתם ב. חסנוביץ' התחיל את העונה בצורה מרשימה כאשר כבר ב-7 המשחקים הראשונים של העונה הוא כבש 4 שערים ובמהלך העונה עבר לצ'ליק זניצה, במדיה רשם 11 הופעות וכבש שער אחד ובסיום העונה חזר לולז'. בקיץ חזר לז'לייזניצ'אר סרייבו עימה זכה באליפות המדינה כבר בעונתו הראשונה במועדון. ב-2 בנובמבר 2014 הבקיע את שער הבכורה שלו במועדון בהפסד 2-1 בדרבי נגד פ.ק. סרייבו. ב-1 ביולי חתם לעונה בבני סכנין מליגת העל.

בספטמבר חתם בסלובודה טוזלה. בינואר חזר לישראל וחתם במכבי שעריים מהליגה הלאומית.

ביוני 2017 חתם בקבוצת דאילאן טרנסנדנס מהליגה הסינית השנייה. ב-14 בינואר 2020 חתם בפרסיב טנגרנג האינדונזית.

ב-23 בפברואר 2021, חסנוביץ' חתם באולימפיק סרייבו.

ב-31 באוגוסט 2021 חסנוביץ' חתם בסלובודה טוזלה.

==תארים==
; ז'ילינה
*אליפות סלובקיה: 

; ז'לייזניצ'אר
*אליפות בוסניה: 

== קישורים חיצוניים ==

==הערות שוליים==

קטגוריה:כדורגלנים בוסנים
קטגוריה:קשרי כדורגל בוסנים
קטגוריה:סרייבו: כדורגלנים
קטגוריה:כדורגלני מ.ש.ק. ז'ילינה
קטגוריה:כדורגלני ולז' מוסטאר
קטגוריה:כדורגלני ז'לייזניצ'אר סראייבו
קטגוריה:כדורגלני בני סכנין
קטגוריה:כדורגלני מכבי שעריים
קטגוריה:כדורגלנים זרים בישראל
קטגוריה:ספורטאים זרים בסלובקיה
קטגוריה:ספורטאים בוסנים בישראל
קטגוריה:ספורטאים זרים בסין
קטגוריה:ספורטאים זרים באינדונזיה
קטגוריה:ספורטאים זרים בבחריין
קטגוריה:ישראלים שנולדו ב-1990
אלקה חדת-מקור

אלקה באי [[גוטלנד]]
אלקה חדת-מקור או אלקה (שם מדעי: Alca torda) היא מין גדול, יחידי בסוגו ממשפחת האלקיים - עופות ים קטנים החיים רק באזור הארקטי שלחופי האוקיינוס האטלנטי. עוף זה הוא קרובה של האלקה הענקית שנכחדה והוא מבין המינים הגדולים במשפחתו, אך קטן ממיני האוריה.

==תת-מינים==
ישנם 2 תת-מינים של האלקה:

* Alca torda torda
* Alca torda islandica

== מאפיינים ==
לאלקה זו מקור שחור, גדול ומשונן בעל פסים לבנים לאורכו. היא חיה באזור הארקטי, בצפון אמריקה, אירופה (בגרינלנד, איסלנד, בריטניה ועד צרפת בדרום) ולאורך רוסיה.
האלקות מתקהלות למטרות רבייה. היא מקננת בצוקים גבוהים ותלולים שאינם נגישים לטורפים כמו שועלים, זאבים ודובים וגם מגוננים מפני מזג האוויר הארקטי. עם זאת, אתרי הקינון פגיעים לעופות דורסים שונים.

הנקבה בוחרת זוג אחד לכל חייהם והם מזדווגים פעם יחידה בשנה. הנקבה מטילה ביצה יחידה עם כתמים שחורים, הנחה בדיוק על מדף הסלע ללא קן. היא מוארכת במקצת ואם היא נופלת היא תסתובב על הצד ותתאזן ולא תישבר.

האלקה שחורה בפלג העליון ולבנה מהתחתון כמו פינגווין. אין הרבה הבדל בין המינים אבל הזכר גדול מעט מהנקבה. מוטת הכנפיים מגיעה לאורך 201–216 ס"מ ומשקלם 505–890 גרם. מהרגע שאפרוחם בוקע הם מחפשים לו מזון כמו דגים קטנים ועובדים קשה לשם כך, כשאחד ההורים מגן על האפרוח. לאחר 17–23 ימים האפרוח מוכן לעוף מהצוק לעבר הים שנמצא לידו, אך אם הוא ייפול הוא ייטרף על ידי שועלי שלג המחכים לו למטה. אם הוא שורד ההורים והאפרוחים שוחים לאורך החוף דרומה, כשהחורף מגיע לאזור הארקטי.

==קישורים חיצוניים==

* 

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:אלקיים
קטגוריה:עופות יחידים בסוגם
קטגוריה:גרינלנד: עופות
קטגוריה:עופות האוקיינוס הארקטי
קטגוריה:בעלי חיים שתוארו ב-1758
אוריה חייכנית

אוריה חייכנית או אוריה עבת-מקור (שם מדעי: Uria lomvia) היא מין של עוף ימי ממשפחת העופות הארקטיים - אלקיים. היא המין הגדול ביותר במשפחתה, והמין הגדול ביותר שמקנן בצוקים. האוריות חיות באזורים הצפוניים של אמריקה הצפונית והאוקיינוס השקט ובאזור הארקטי של רוסיה.

== מאפיינים ==
מאז נכחדה האלקה הגדולה במאה ה-19, זו האלקה הגדולה ביותר. אורך גופה 40–48 ס"מ, מוטת הכנפיים 64–81 ס"מ ומשקלה 736–1,481 גרם.

רוב גופה שחור, והחזה והבטן לבנים, המקור מחודד ושחור עם פס לבן בתחילתו והוא ארוך יחסית למקורי המינים האחרים במשפחה.

האוריות מקננות על צוקים כמו שאר מיני האלקות, בלהקות רעשניות וקולניות, המונות אלפי פרטים ממגוון מיני אלקות. ביציהן מוטלות ישירות על מדף הסלע החשוף ולא בתוך קינים, והמבנה הארוך והמחודד שלהן מסייע במניעת נפילתן מהצוקים. כשהגוזלים גדלים הם עפים לעבר האוקיינוס ויחד עם העופות הבוגרים הם שטים במורד החוף דרומה לאקלים מתון יותר מהאזור הארקטי.

מצב השימור של עוף זה הוא ללא חשש.

== תת-מינים ==
*U. l. lomvia - נפוץ באוקיינוס השקט וגם באוקיינוס האטלנטי בצפון אמריקה.
*U. l. eleonorae - נפוץ באזור הארקטי הרוסי.
*U. l. heckeri - נפוץ באזור הארקטי הרוסי.
*U. l. arra - תת-המין הפסיפי והגדול בין תת-המינים. נפוץ באוקיינוס השקט, במערבה של אמריקה הצפונית.

== גלריה ==
<gallery>
Uria lomvia1.jpg
A Photogenic Brunnichs Guillemots (11671018296).jpg
A Colony of Brünnich's guillemot (Uria lomvia) at Alkefjellet, Svalbard.jpg|מושבה מקננת באיי סבאלברד
Uria lomvia lomvia MHNT.ZOO.2010.11.144.9.jpg |Museum specimen 
</gallery>

==ראו גם==
*אלקה גדולה
*אלקה חדת-מקור

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:אלקיים
קטגוריה:עופות האוקיינוס הארקטי
אנפת גוליית

אנפת גוליית היא מין של אנפה. היא מצויה בעיקר באפריקה שמדרום לסהרה, וישנן אוכלוסיות קטנות בדרום אסיה ובדרום-מערב אסיה.

בישראל היא מזדמנת נדירה ביותר עם שש תצפיות עד סוף שנות השבעים, בעמק החולה, מעגן מיכאל, ואילת. מאז ועד היום נרשמה עוד תצפית בודדת בשנת 1993 במעגן מיכאל.

זהו המין הגדול ביותר במשפחת האנפתיים. רוב גופה של האנפה אפור-כחלחל, אך צווארה, ראשה, וחזה חומים. גובהה כ-120 עד 152 ס"מ, משקלה כ-4.3 עד 4.5 ק"ג, ומוטת כנפיה כ-185 עד 230 ס"מ. הנקבות קטנות מעט מהזכרים.

תוחלת החיים של אנפות הגוליית בטבע עומדת על כ-15 שנים.

== התנהגות ותזונה ==
האנפה ניזונה בעיקר מדגים גדולים, ומתעלמת בדרך כלל מהקטנים יותר. היא ניזונה בדרך כלל מ 2-3 דגים גדולים ליום. לעיתים היא אוכלת גם פגרים, צפרדעים, סרטנים, יונקים קטנים, לטאות, נחשים וחרקים. זהו מין יחידאי, ורק לעיתים נדירות נצפו קבוצות או זוגות מחוץ לעונת הרבייה. האנפות טריטוריאליות, ויגנו על אזורי האכילה שלהן מפלישה של אנפות אחרות ממין זה. אנפות הגוליית אינן נודדות בדרך כלל, אך הן יכולות לעבור לאזור אכילה אחר אם התנאים בבית הגידול המקורי קשים.

האנפות פעילות בעיקר בשעות הלילה. במשך רוב שעות הערות שלהן, הן עומדות בתוך המים, ומחכות שהטרף יתקרב אליהן.

== רבייה ==
עונת הרבייה מתרחשת בדרך כלל בעונה הרטובה, בין נובמבר למרץ. באזורים מסוימים אין עונת רבייה מוגדרת, אלא הפרטים מתרבים לכל אורך השנה במידה שווה. הרבייה לא מתרחשת בהכרח כל שנה. הפרטים במין זה מונוגמיים - הזכר והנקבה משתתפים בבניית הקן ובגידול הגוזלים. לא נצפתה התנהגות חיזור אצל אנפות גוליית, אך ידוע שצבע הגוף נעשה בהיר יותר לקראת עונת הרבייה, ושהזכר והנקבה משמיעים מעין "דואט" בתקופה זו.

האנפות מעדיפות לקנן על איים, או על מקבצי צמחייה. הן עשויות לנטוש את אתר הקינון אם הוא מתחבר ליבשה. באגמים או במקווי מים גדולים ישנו בדרך כלל מספר גדול של אנפות מקננות. לעיתים, גם שחפים, מינים אחרים של אנפות, נחשונים, מגלנים וקורמורנים מקננים במושבות הקינון של אנפות הגוליית. הקן נבנה בדרך כלל מענפים וזרדים, וקוטרו כמטר עד מטר וחצי.

הביצים כחולות בהירות, ומשקלן כ-108 גרם. גודל התטולה הוא בין 2 ל-5 ביצים בדרך כלל, והדגירה נמשכת 24-30 ימים. רק כ-25% מהביצים בוקעות לבסוף, בגלל תנאי הסביבה או טריפה.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1827
קטגוריה:טקסונים שתוארו בידי פיליפ ז'קוב קרצשמר
קטגוריה:אנפתיים
קטגוריה:ארץ ישראל: אנפתיים
קטגוריה:אתיופיה: עופות
קטגוריה:טנזניה: עופות
קטגוריה:סיירה לאון: עופות
קטגוריה:עופות: טורפי-על
קטגוריה:פאונת מים מתוקים במרכז אפריקה
ג'ון טסטר

ג'ון טסטר (באנגלית: Jon Tester; נולד ב-21 באוגוסט 1956) הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת מונטנה מאז 2007.

==ביוגרפיה==
טסטר נולד בהבר שבמונטנה, כבנם של הלן לבית פירסון ודייוויד טסטר, במשפחה בת שלושה ילדים. אביו ממוצא אנגלי ואמו ממוצא שוודי. בגיל 9 הוא איבד את שלוש האצבעות האמצעיות שבידו השמאלית, עקב תאונה במטחנת בשר. ב-1978 סיים את לימודיו לתואר ראשון במוזיקה באוניברסיטת גרייט פולס. לאחר מכן עבד שנתיים כמורה למוזיקה בבית ספר מקומי, עד שחזר לעבוד בחווה המשפחתית.

ב-1999 נבחר טסטר לסנאט המדינתי של מונטנה, שם שירת עד 2007. בשנים 2005 - 2007 היה לנשיא הסנאט.

הוא נבחר לראשונה לסנאט של ארצות הברית ב-2006, כשגבר על החבר הרפובליקני המכהן קונרד ברנס, באחד ממרוצי הסנאט הצמודים ביותר באותה שנה. ב-2012 נבחר לכהונה נוספת לאחר מרוץ צמוד גם כן. גם ב-2018 נבחר לכהונה נוספת לאחר מרוץ צמוד במיוחד.

טסטר נשוי לשרלה ביץ, ונולדו להם שני ילדים. הוא קתולי באמונתו.

==קישורים חיצוניים==

* 

* 
* 

קטגוריה:חברי הסנאט של ארצות הברית ממונטנה
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי בית המחוקקים של מונטנה
קטגוריה:חברי הקונגרס ה-115 של ארצות הברית
קטגוריה:סנאטורים חברי המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1956
ויליאם בייטס

ד"ר ויליאם הוריישו בייטס
ויליאם הוריישו בייטס (23 בדצמבר 1860 - 10 ביולי 1931)
היה רופא עיניים אמריקאי. בשנת 1881 סיים תואר ראשון באוניברסיטת קורנל (Cornell University) והוסמך לרופא בשנת 1885 באוניברסיטת College of Physicians and Surgeons .

ד"ר בייטס החל את עבודתו כרופא עיניים רגיל אך לאחר תצפיות ומחקרים רבים שעשה בילדים ומבוגרים ואפילו בבעלי חיים הגיע למסקנה שתפקוד הראייה מושפע ממצב גופני ונפשי והגיע למסקנות רפואיות בתחום וכך פיתח את שיטת הטיפול שלו בבעיות ראייה המכונה שיטת בייטס.

== חיים אישיים ==
היה נשוי שלוש פעמים, לאחר שהתאלמן פעמיים. בשנת 1928 נישא לאשתו השלישית אמילי סי לירמן, שהייתה העוזרת האישית שלו במשך זמן רב.

== ספריו ==
* ד"ר בייטס, שיטת ד"ר בייטס - ראיה משופרת ללא משקפיים

==קישורים חיצוניים==

קטגוריה:רופאי עיניים
קטגוריה:רופאים אמריקאים
קטגוריה:בוגרי אוניברסיטת קורנל
קטגוריה:בוגרי בית הספר לרפואה באוניברסיטת קולומביה
קטגוריה:אמריקאים שנולדו ב-1860
קטגוריה:אמריקאים שנפטרו ב-1931
לאופהיים

לאופהיים (בגרמנית: Laupheim) היא עיר בדרום גרמניה, במדינת באדן-וירטמברג.

פרנסת העיר בעת המודרנית מתבססת על בתי חרושת שהוקמו בסביבתה, וכיום פועל בסמוך אליה בסיס תעופה של צבא גרמניה.

בעיר, המשתרעת על שטח של 1,990 דונם, מתגוררים 15,918 תושבים (נכון לשנת 2018)<ref></ref>.

== היסטוריה ==
לאופהיים נזכרת לראשונה במסמך משנת 778.

בשנת 926 הרסו ההונגרים את המקום כשפלשו לאזור. בשנת 1100 הוקמה במקום טירה. 

בשנת 1331 נמכרה האחוזה לבית הבסבורג האוסטרי. 

בשנת 1407 היו קיימים במקום טירה, כנסייה וכפר קטן סביבה.

לאופהיים זכתה למעמד של עיר בשנת 1869<ref></ref>.

==יהדות לאופהיים==

במחצית השנייה של המאה ה-19 שכנה בה הקהילה היהודית הגדולה ביותר במדינת באדן-וירטמברג. המשפחות היהודיות הראשונות הורשו להתיישב בעיירה בשנות ה-20 של המאה ה-18, ואלה התיישבו ברובע שכונה "הר היהודים" (Judenberg).

עקב הגירה שלילית, הצטמצמה הקהילה היהודית בעיר, ושיעורה באוכלוסייה הכללית ירד מ-22.6% בשנת 1856 לכדי 2.7% בלבד בשנת 1933.

123 יהודי העיר אשר לא הצליחו להימלט ממנה בתקופת השלטון הנאצי הועברו במהלך השואה ללטביה ולפולין, ורובם המכריע נרצחו.

בין היהודים שנולדו בעיר: החזן והמלחין מוריץ הנלה, הבנקאי קיליאן פון שטיינר, מייסד חברת סרטי יוניברסל קרל למל, הספורטאית גרטל ברגמן, הסופר זיגפריד איינשטיין והמעצב פרידריך אדלר, שנספה באושוויץ.

בית הכנסת של לאופהיים נפגע קשות בפוגרום נובמבר 1938 (ליל הבדולח), ובהמשך נהרס. מאז סיום מלחמת העולם השנייה אין קהילה יהודית בלאופהיים. בית הקברות היהודי נשמר ומטופח על ידי תושבי העיר ואגודה מקומית לזיכרון ושימור.

להלן תמונות של בתי הרובע היהודי בעיר, מצבת הזיכרון לבית הכנסת, בית העלמין הישן, ולוח הזיכרון לנספי העיר בשואה:

<gallery>
תמונה:Laupheim Judenberg 3.JPG|
תמונה:Laupheim Jewish cemetery - monument.JPG|
תמונה:Laupheim Jewish cemetery 4.JPG|
תמונה:Gedenktafel am Eingang des Jüdischen Friedhof Laupheim.JPG|
</gallery>

== ערים תאומות ==

==קישורים חיצוניים==

* 

* [http://www.museum-laupheim.de Webpage of the Museum Of Christians and Jews (in German)]
* [http://www.alemannia-judaica.de/tracking_jewish_history.htm#From%20Upper%20Swabia%20through%20the%20Swabian%20Alb%20into%20the%20Neckar%20Valley Alemannia Judaica - Jewish history in Baden-Württemberg]
* 

== הערות שוליים ==

קטגוריה:באדן-וירטמברג: ערים
אלקה קטנה

thumb
Alle alle
אלקה קטנה (שם מדעי: Alle alle) היא מין יחיד בסוגו במשפחת האלקיים. היא אחת מהקטנות שבמשפחתה (אם כי האלקית הננסית היא הקטנה ביותר), והיא נפוצה ליד חופים באיים שונים באזור הארקטי.

לאלקה הקטנה 2 תת-מינים:
*A. a. alle – נפוץ בגרינלנד, איסלנד, נוביה זמליה ושפיצברגן.
*A. a. polaris – נפוץ בארץ פרנץ יוזף.

אורכה של האלקה הקטנה 19–21 סנטימטרים ומוטת כנפיה 34–38 סנטימטרים. הן שחורות ולבנות בבטן, מקורן קצר וחזק וזנבן מעוגל.

מזונה דגים ודיונונים קטנים, שטרגליים וקריל אותם היא תופסת על ידי צלילה בעזרת כנפיה מתחת למים. עם זאת היא מעופפת גרועה והיא נתפסת על ידי טורפים כמו שחפים (בייחוד שחף לבן-כנף), חמסנים ועורבים בצאתה מהים לעבר מושבות הקינון שלהם. על היבשה היא נטרפת על ידי שועלים ודובים המחכים לאפרוחים שיפלו במעופם לאוקיינוס. למטרות התגוננות האלקות עפות בהמונים בחזרתן מהדיג באוקיינוס.

==קישורים חיצוניים==

* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:אלקיים
קטגוריה:עופות יחידים בסוגם
קטגוריה:גרינלנד: עופות
קטגוריה:איסלנד: עופות
קטגוריה:נורווגיה: עופות
קטגוריה:בעלי חיים שתוארו ב-1758
קנדמה

קנדמה מסורתית
תרגילים בקנדמה
קֶנדָמָה (ביפנית: けん玉, "קן" (מקל/ידית) + "טאמה" (כדור); באנגלית: Kendama) הוא צעצוע יפני מסורתי.
הצעצוע מורכב משלוש כפות, חוד (ספייק) וכדור עם חור במרכזו, שמחובר בחוט לאחד מחלקי הצעצוע. המטרה היא לקלוע את הכדור לכל אחת מהכפות ולחוד. הקנדמה דומה למשחק הקלאסי הכוס-והכדור, ומשחקי העץ הידועים בעולם כמו הבילבוקט bilboquet בצרפת והבלרו balero במקסיקו. העיקרון של צעצועים אלה הוא זהה: תפיסת אובייקט אחד עם אחר, כששניהם מחוברים בחוט. עם זאת סגנון הקנדמה המודרני מושפע ממגוון רחב של מיומנויות ומשחקים כמו סקייטבורד, יו יו, דיאבולו וג'אגלינג.
משחק הקנדמה הומצא לפני כמאה שנים ומקורו בעיר האצ'וקאצ'י, הירושימה שביפן.
הקנדמה משפרת את הקואורדינציה וקשר העין-יד. לקנדמה מגוון תרגילים ואפשרויות.

 
הקנדמה זכתה בתחילת המאה ה-21 לפופולריות גוברת מחוץ ליפן, ופעילויות שונות הקשורות במשחק מתקיימות ברחבי העולם.

==תרגילים==
בקנדמה קיימים כמה תרגילים בסיסיים: "ביג קאפ", "סמול קאפ", "בייס קאפ" ו"ספייק".
* ביג קאפ: בתרגיל ביג קאפ שמים את הכדור על הכף הגדולה.
* סמול קאפ: בתרגיל סמול קאפ שמים את הכדור על הכף הקטנה.
* בייס קאפ: בתרגיל בייס קאפ שמים את הכדור על הכף הקטנה ביותר והמקבילה לספייק.
* ספייק: בתרגיל ספייק מכניסים את חור הכדור לתוך השפיץ.

==בישראל==

חברת הקנדמה הגדולה בישראל היא "קנדמה ישראל", אשר מייצרת, מעצבת ומשווקת קנדמות בעבודת יד באץ ובעולם.
קנדמה ישראל הוא מותג קנדמה ישראלי המייצר קנדמות ייחודיות הנצבעות בעבודת יד בישראל. הוקם ב-2012 ע״י אבירם לוגסי ודוד וידסלבסקי, מייסדי קהילת הקנדמה הישראלית המייצגים את ישראל בתחרויות ובאליפויות השונות בעולם.

ב-2016 השיקו לראשונה את הריינו קליר (Rhino Clear) – גריפ מקצועי לקנדמה הנצבע בעבודת יד בשיטה ייחודית. הלכה המקצועית פותחה בישראל לאחר מחקר.

קנדמה ישראל התחילה את דרכה ב-2012 בהפצת קנדמה ברחבי הארץ ובניית הקהילה הישראלית דרך מפגשים שבועיים, פסטיבלים ופעילויות בבתי ספר. תוך מספר חודשים ולאחר מסע קנדמה ארצי נוצרה קהילה גדולה בארץ של אלפי ילדים המשחקים קנדמה. מאז 2016 ומדי שנה הטיסו מספר משלחות להתחרות באליפות העולם בקנדמה ביפן. ב-2017 ליעד קוטלרקר מאשדוד זכה במקום ה-3 באליפות העולם בקנדמה.
לקנדמה ישראל טים בינלאומי המכיל שחקנים המייצגים את המותג בתחרויות, בטים שחקנים ישראלים וגם שחקנים מארה”ב, אירופה ויפן.

==== תחרויות ואליפויות בעולם ====
* 2017 - ליעד קוטלרקר מאשדוד מגיע למקום ה-3 באליפות העולם בקנדמה (האצ'וקאצ'י, יפן)
* 2018 - ליעד קוטלרקר ועינב סיבהי מגיעים לעשירייה המובילה באליפות הועלם בקנדמה.
* 2020 - טאקויה (Takuya Igarashi) בן 15 מיפן, זכה באליפות העולם בקנדמה וגם באליפות הפריסטייל העולמית לשנת 2020, כשהוא מייצג את קנדמה ישראל.
* 2022 - טאקויה זוכה באליפות העולם בקנדמה בפעם השנייה.

==קישורים חיצוניים==

קטגוריה:יפן: תרבות
קטגוריה:צעצועים
הנפילה (קאמי)

הנפילה (בצרפתית: La Chute) הוא רומן פילוסופי קצר של הסופר הצרפתי אלבר קאמי, אשר יצא לאור בשנת 1956. זהו הרומן הבדיוני האחרון שקאמי השלים בחייו.
הספר הוא מונולוג בעל כמה חלקים שהגיבור, ז'אן בטיסט קלמנס, מספר לזר שפגש זה עתה בבר באמסטרדם. אותו זר הוא צרפתי שהגיע גם הוא לעיר וז'אן בטיסט פונה אליו כ"בן ארצו". הוא מגולל באוזניו את סיפור חייו כעורך דין פריזאי מצליח שהפך ל"שופט בעל תשובה", אדם עשיר ומכובד שחווה התמוטטות, נפילה, וכעת נותר לו להביט על טעויות העבר ולהרהר במשמעותן.
הספר חג סביב מונחים פילוסופיים כגון - חירות ובדידות, זרות, מצבו של האדם בעידן המודרני, משמעות ואמת<ref></ref>. הפילוסוף והסופר ז'אן-פול סארטר כתב על הספר: "זהו הספר הכי טוב והכי פחות מובן של קאמי".

הספר תורגם פעמיים לעברית. בשנת 1959 על ידי המתרגם צבי ארד, ובשנת 2014 על ידי המתרגם עמנואל פינטו. שני התרגומים פורסמו בהוצאת הקיבוץ המאוחד.

הספר עובד להצגת יחיד על ידי השחקן והבמאי ניקו ניתאי והיא הועלתה מעל 3,600 פעמים.

== קישורים חיצוניים ==

* 
* 
* 
* אריק גלסנר, [https://arikglasner.wordpress.com/2014/12/12/על-הנפילה-של-אלבר-קאמי-הוצאת-הספרייה/ על "הנפילה", של אלבר קאמי], המדור לספרות ב"7 לילות" של "ידיעות אחרונות", 24 בדצמבר 2014
* 

== הערות שוליים ==

קטגוריה:ספרי אלבר קאמי
קטגוריה:ספרי 1956
קטגוריה:ספרי רנדום האוס
קטגוריה:ספרי הספריה החדשה
קטגוריה:ספרים שעובדו לבמה
יום האוחי

רודוס, 2011]]
יום האוֹחִי (ביוונית: Επέτειος του Όχι, "יום הלא") הוא חג הנחגג ביוון ב-28 באוקטובר, לזכר סירובו של ראש ממשלת יוון יואניס מטאקסס לאפשר לחיילים איטלקיים לעבור ביוון בשנת 1940, ולפגוע בכך בריבונות היוונית.

==רקע היסטורי==
בשנת 1940 הנהיג את יוון יואניס מטאקסס בשם המלך גאורגיוס השני. אותה שנה החל הרודן האיטלקי מוסוליני, ללטוש עיניים לעבר יוון. בכיבושה קיווה להשיג שתי מטרות: הראשונה, הסחת דעת מהמצב החברתי והכלכלי הקשה בארצו, והשנייה הייתה להרשים את בן בריתו, הרודן הגרמני אדולף היטלר. העימות בין היוונים לאיטלקים הגיע לשיאו כאשר ב-15 באוגוסט 1940, הטביעה הצוללת האיטלקית "דלפינו", את הסיירת היוונית "אלי" בנמל טינוס. היוונים חששו להרגיז את האיטלקים, ועל כן גורמים רשמיים ביוון דווחו שהסיירת טובעה בידי "צוללת ממקור לא ידוע", אף שידעו מי האשם בטביעה. המקרה גרם לאיטלקים לזלזול ביוונים ולזהותם כפחדנים.

=="לא!"==

עצרת עירונית לציון יום האוחי, ב[[רת'ימנו, כרתים]]
ב-28 באוקטובר 1940 בשעה 3:00, הגיש שגריר איטליה באתונה עמנואלה גראצי אולטימטום בכתב לראש ממשלת יוון יואניס מטאקסס, בו דרשה איטליה מיוון לאפשר לכוחות איטלקיים מעבר חופשי ביוון, לצורך השתלטות על "נקודות אסטרטגיות" שלא פורטו. מטאקסס נדרש להשיב לאולטימטום עד השעה 6:00, ולא – יתקפו האיטלקים את יוון. מטאקסס קרא בעיון את האולטימטום, ולאחר מכן הרים את עיניו אל גראצי ואמר בצרפתית: "!Alors, c'est la guerre" ("אם כך זוהי מלחמה!") גראצי המופתע השיב באותה שפה: "Pas nécessaire, mon excellence" ("לא בהכרח אדוני"). מטאקסס השיב: "Non, c'est nécessaire" ("לא, יש צורך בכך"). גראצי ניסה להגיד: "...Si seulement le Général Papágos" ("אם רק הגנרל פאפאגוס..."), מטאקסס היסה אותו בידו והכריז ביוונית: "!Όχι" ("אוחי" – "לא"). גראצי העיד ביומנו שהוא עזב את החדר בתחושת כבוד עמוק כלפי אדם כזה המוכן להקריב במקום להשתעבד. עוד לפני השעה שש, התקיפו כוחות איטלקיים את יוון, העיתונים יצאו בכותרות "!Όχι", והיללו את מטאקסס על אומץ הלב שגילה. יוון הייתה מפולגת מבחינה פוליטית, אולם ליברלים, קומוניסטים, פשיסטים, ותומכי המשטר יצאו כולם לרחובות וערכו הפגנות תמיכה בממשלה. אפילו מנהיגה הכלוא של המפלגה הקומוניסטית היוונית, ניקולאוס זכריאדיס, פרסם מכתב פתוח בעיתונות ובו תמך בהתנגדות לפלישה, על אף שהקו של הקומינטרן, שהיה נתון עדיין בכבלי הסכם ריבנטרופ–מולוטוב, לא אפשר זאת. מאוחר יותר חזר בו זכריאדיס, האשים את מטקסס כי הוא "אימפריאליסט", וקרא לחיילים לנטוש את הלחימה ולהפיל את המשטר.

בסמוך לאחר מכן נשא מטאקסס נאום אל העם היווני, ובו אמר:

הנאום היה מעשה בעתו, והעם היווני התגייס למען המטרה – הדיפת הפלישה. מתנדבים רבים התגייסו לצבא, והאומה הייתה מאוחדת אל מול התוקפנות.

==החגיגות==
חגיגות לציון היום נערכו בחשאי עוד בימי הכיבוש האיטלקי-גרמני ובימי מדינת הבובות היוונית אולם חגיגות פומביות התקיימו רק בשנת 1944, ו-28 באוקטובר נקבע כחג לאומי. מצעד צבאי צועד ברחובות סלוניקי, ומציין בנוסף לכך גם את שחרור העיר במהלך מלחמת הבלקן הראשונה, ואת יום חגו של הקדוש המקומי. בנייני ציבור ומבנים פרטיים ביוון מניפים את הדגל הלאומי. הטלוויזיה והרדיו משדרים תוכניות וסרטים בעלי אופי היסטורי, ושירים פטריוטיים, בין היתר של הזמרת סופיה וומבו ששיריה זכו לפופולריות במהלך המלחמה. היום משמש גם כיום זיכרון לחללי תקופת הכיבוש הנאצי. בין היתר מתקיימת באתונה מסיבה חגיגית בהשתתפות ראש הממשלה ואחמ"ים נוספים.

==קישורים חיצוניים==

קטגוריה:יוון במלחמת העולם השנייה
קטגוריה:מלחמת העולם השנייה: 1940
קטגוריה:יוון: תרבות
קטגוריה:יוון: העת החדשה
קטגוריה:ימי זיכרון
כריסטיאן ויגנין

כריסטיאן איוואנוב ויגנין (בבולגרית: Кристиан Иванов Вигенин; נולד ב-12 ביוני 1975, סופיה, הרפובליקה העממית של בולגריה) הוא פוליטיקאי בולגרי אשר כיהן כשר החוץ של בולגריה בשנים 2013–2014.

==קורות חייו==
כריסטיאן ויגנין נולד בסופיה. ב-1994 הצטרף למפלגה הסוציאליסטית ונמנה עם מקימי ארגון הנוער הסוציאליסטי בבולגריה. ויגנין רכש השכלה אקדמית ביחסים בינלאומיים ומקרו-כלכלה באוניברסיטה לכלכלה לאומית ועולמית בסופיה. ב-2005 נבחר מטעם המפלגה הסוציאליסטית לפרלמנט הבולגרי. לאחר הצטרפות בולגריה לאיחוד האירופי נבחר לחבר הפרלמנט האירופי מטעם מפלגת הסוציאליסטים האירופאים. ב-29 במאי 2013 התמנה לשר החוץ של בולגריה בממשלתו של פלמן אורשרסקי וכיהן בתפקידו עד ה-6 באוגוסט 2014, עת הוקמה ממשלתו השנייה של בויקו בוריסוב.

==קישורים חיצוניים==

* 

==הערות שוליים==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:סופיה: אישים
קטגוריה:בולגרים שנולדו ב-1975